CELEX: 32005D0908
Language: sl
Date: 2005-12-14 00:00:00
Title: 2005/908/ES: Odločba Komisije z dne  14. decembra 2005  o spremembi Direktive Sveta 2002/56/ES glede datuma, določenega v členu 21(3), do katerega se državam članicam dovoli podaljšanje odločitev v zvezi z enakovrednostjo semenskega krompirja iz tretjih držav  (notificirano pod dokumentarno številko K(2005) 5020)   (Besedilo velja za EGP)

16.12.2005   
            
            
               SL
            
            
               Uradni list Evropske unije
            
            
               L 329/37
            
         
      ODLOČBA KOMISIJE
   
   z dne 14. decembra 2005
   o spremembi Direktive Sveta 2002/56/ES glede datuma, določenega v členu 21(3), do katerega se državam članicam dovoli podaljšanje odločitev v zvezi z enakovrednostjo semenskega krompirja iz tretjih držav
   (notificirano pod dokumentarno številko K(2005) 5020)
   (Besedilo velja za EGP)
   (2005/908/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2002/56/ES z dne 13. junija 2002 o trženju semenskega krompirja (1), in zlasti drugega pododstavka člena 21(3) Direktive,
   ob upoštevanju naslednjega:
   
               (1)
            
            
               Direktiva 2002/56/ES določa, da države članice od določenih datumov dalje ne morejo več same določati enakovrednosti semenskega krompirja, proizvedenega v tretjih državah, s semenskim krompirjem, proizvedenim v Skupnosti in skladnim z navedeno direktivo.
            
         
               (2)
            
            
               Ker delo v zvezi z uvajanjem enakovrednosti semenskega krompirja iz vseh zadevnih tretjih držav v Skupnosti še ni bilo zaključeno, je bilo državam članicam z Direktivo 2002/56/ES dovoljeno, da do 31. marca 2005 podaljšajo veljavnost odločitev, ki so jih že sprejele v zvezi z enakovrednostjo semenskega krompirja iz določenih tretjih držav, ki niso bile zajete v enakovrednosti Skupnosti.
            
         
               (3)
            
            
               Ker v Skupnosti ni pravil o enakovrednosti semenskega krompirja, proizvedenega v tretjih državah s semenskim krompirjem, proizvedenim v Skupnosti, je treba državam članicam podaljšati dovoljenje za podaljšanje obdobja veljavnosti odločitev o enakovrednosti, ki jim je dodeljeno z Direktivo 2002/56/ES.
            
         
               (4)
            
            
               Zato je treba Direktivo 2002/56/ES ustrezno spremeniti.
            
         
               (5)
            
            
               Ukrepi, predvideni s to odločbo, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo –
            
         SPREJELA NASLEDNJO ODLOČBO:
   Člen 1
   V prvem pododstavku člena 21(3) Direktive 2002/56/ES se „31. marca 2005“ nadomesti z „31. marca 2008“.
   Člen 2
   Ta odločba je naslovljena na države članice.
   
      V Bruslju, 14. decembra 2005
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 193, 20.7.2002, str. 60. Direktiva, kakor je bila nazadnje spremenjena z Direktivo (ES) št. 2003/61/ES (UL L 165, 3.7.2003, str. 23).